
A. Puškini tn 42  ja  Aleksander Puškini tänav L6
kinnistute piiride vahetamine

1. Asjaolud ja menetluse käik
A. Puškini tn 42 ja Aleksander Puškini tänav L6 kinnistu piiride vahetamine teostatakse vastavalt Narva Linnavolikogu 18.10.2012.a otsusega nr 120 kehtestatud detailplaneeringule “Puškini tn 42 ja selle lähiala”.

A. Puškini tn 42 (katastritunnus 51104:004:0103, kinnistu registriosa 925009, maa sihtotstarve on elamumaa 80% ja ärimaa 20%) ja Aleksander Puškini tänav L6 (katastritunnus 51104:004:0182, kinnistu registriosa 3869509, maa sihtotstarve on transpordimaa 100%) kinnistud on Narva linna omandis.

Kuna detailplaneering on mahukas ja näeb ette mõningate kinnistute muutmist, siis selle teostamine on  astmeline. Esimesel etapil jagati A. Juhhanovi tn 5 kinnistu kolme peremaja ehitamiseks. Antud etapil eraldatakse A. Puškini tn 42 ja Aleksander Puškini tänav L6 kruntidist teede maa-ala ning moodustatakse uued krundid.
Maakorralduse tööd teostati 2014. a novembris maamõõdu firma OÜ Monada poolt Narva Linna Arenduse ja Ökonoomika ameti tellimusel (katastriüksuste plaanid lisatud).
22.12.2014.a. esitati  katastriüksuse moodustamise toimikud vastava kohaliku omavalitsuse otsuse ettevalmistamiseks Arhitektuuri- ja Linnaplaneerimise Ametile.

Aadressid on moodustatavatele kruntidele omistatud Narva Linnavalitsuse 30.12.2014 korraldusega nr ...........-k.
Lähtuvalt VV 23.10.2008 määrusega nr 155 kinnitatud ”Katastriüksuse sihtotstarvete liigid ja nende määramise korrale“ määrab moodustatavate kruntide maa sihtotstarbe kohalik omavalitsus oma otsusega maakatastriseaduse §-s 18 sätestatud alustel.
2. Õiguslikud alused
2.1
Maakorraldusseaduse § 12 lõike 1  kohaselt on kinnisasja vahetamine see, kui maakorraldus-toiming viiakse läbi kinnisasjade omanike kokkuleppel kinnisasja või selle osa koondamiseks, piiri korrastamiseks või maakorraldusnõuetega vastavusse viimiseks;

2.2
Maakorraldusseaduse § 3 lõike 1  kohaselt kuulub maakorralduse läbiviimine linna territooriumil kohaliku omavalitsuse pädevusse;

2.3
Maakatastriseaduse § 18 lõike 2  kohaselt planeerimisseaduses sätestatud detailplaneeringu koostamise kohustuse korral määrab kohalik omavalitsus katastriüksuse sihtotstarbe kehtestatud detailplaneeringu alusel;
2.4
Kohaliku omavalitsuse korralduse seaduse § 22 lõike 2 kohaselt seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.

3. Otsus
Kinnitada kehtestatud detailplaneeringu ja lisatud katastriüksuste plaanide alusel Narva linnas  A. Puškini tn 42 ja Aleksander Puškini tänav L6 kinnistute piiride vahetamine ning määrata moodustatavatele kruntidele maa sihtotstarbed järgmiselt:
3.1   Tapamaja tn 2,  pindala  2101 m2  -   ärimaa (002; Ä);

3.2   Tapamaja tn 4,  pindala  1601 m2  -   ärimaa (002; Ä) 95 %, tootmismaa (003; T) 5 %;
3.3   Tapamaja tn 6,   pindala  323 m2   -   elamumaa (001; E);
3.4   Tapamaja tn 7,  pindala  1521 m2  -   elamumaa (001; E);
3.5   Tapamaja tn 8,  pindala  1053 m2  -   elamumaa (001; E);  

3.6   Tapamaja tn 10,  pindala  889 m2  -   elamumaa (001; E);
3.7   Tapamaja tänav T1,  pindala  1248 m2
-   transpordimaa (007; L);
3.8   Tapamaja tänav T2,  pindala  1671 m2
-   transpordimaa (007; L);
3.9   Aleksander Puškini tänav L6,  pindala  12879 m2  -   transpordimaa (007 ;L).

4. Rakendussätted
4.1  Otsus jõustub seadusega sätestatud korras.
4.2  Otsus on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

